జెబా భక్తియార్

| children   = అజాన్
}}
జెబా భక్తియార్ (ఉర్దూ:زيبا بختيار) ఒక పాకిస్తానీ సినిమా, టెలివిజన్ నటి. ఈమె పాకిస్తాన్ టివి (PTV)లో అనార్కలి అనే నాటకం ద్వారా 1988లో తొలిసారి టెలివిజన్‌లో నటించింది. 1991లో హెన్నా చిత్రంద్వారా సినీరంగప్రవేశం చేసింది. ఈమె ప్రముఖ బాలీవుడ్ సంగీత దర్శకుడు అద్నాన్ సామీని వివాహం చేసుకుని విడాకులు తీసుకోవడం ద్వారా వార్తలలోకి ఎక్కింది.

నటనా వృత్తి
ఈమె టెలివిజన్ నాటకం అనార్కలి(1988)లో నటించిన తర్వాత రణధీర్ కపూర్ నిర్మించి దర్శకత్వం వహించిన హెన్నా (1991) అనే భారతీయ సినిమాలో నటించింది. సర్‌గమ్‌(1995) చిత్రంలో నటనకు ఈమెకు "నిగార్ అవార్డు" లభించింది.

ఈమె "మొహబ్బత్‌కీ అర్జూ"(1994), "స్టంట్ మాన్"(1994), "జై విక్రాంత"(1995) మొదలైన భారతీయ సినిమాలలో నటించింది కానీ ఆ చిత్రాలేవీ విజయవంతం కాలేక పోయాయి. తరువాత ఈమె పాకిస్తాన్‌కు తిరిగి వెళ్లి "ముఖద్దమ" (1996), "ఛీఫ్ సాహిబ్" (1996), "ఖైద్" (1996), "బాబు" (2001) మొదలైన సినిమాలలో నటించింది. ఈమె 2001లో "బాబు" చిత్రానికి దర్శకత్వం వహించింది కానీ రాణించలేక పోయింది.

భక్తియార్ టెలివిజన్ ధారావాహికలలో కూడా నటించింది. "పెహ్లీ సీ మొహబ్బత్" అనే సీరియల్‌లో ఈమె వికలాంగురాలిగా నటించింది. ఈమె ఇంకా "కుండి" (1994), "సర్గమ్‌" (1995) మొదలైన "లాలీవుడ్" సినిమాలలో  కూడా నటించింది.

వ్యక్తిగత జీవితం

జెబా భక్తియార్ మాజీ అటార్నీ జనరల్ యాహ్యా భక్తియార్‌ కుమార్తె. ఈమె తల్లి హంగేరియన్ దేశస్థురాలు, తండ్రి "క్వెట్టా"కు చెందిన పఠాన్ జాతికి చెందినవాడు. ఈమె 1997లో గాయకుడు అద్నాన్ సామీని వివాహం చేసుకుంది. కానీ 1997లో వారు విడాకులు తీసుకున్నారు. ఈ దంపతులకు అజాన్ అనే కుమారుడు జన్మించాడు.

ఫిల్మోగ్రఫీ

టెలివిజన్

ఇవి కూడా చూడండి 
 పాకిస్తానీ నటీమణుల జాబితా

మూలాలు

బయటి లింకులు
 

1971 జననాలు
జీవిస్తున్న ప్రజలు
పాకిస్తాన్ వ్యక్తులు
టెలివిజన్ నటీమణులు
హిందీ సినిమా నటీమణులు
పాకిస్తానీ సినిమా నటీమణులు